title: Rozhodnutie Komisie z 11. júla 2001 zriaďujúce predbežné zoznamy prevádzkární tretích krajín, z ktorých členské štáty povolia dovozy želatíny určenej na ľudskú spotrebu (oznámené pod číslom dokumentu C(2001) 1788)Text s významom pre EHP

text:
Dôležité právne oznámenie

|

32001D0556

Úradný vestník L 200 , 25/07/2001 S. 0023 - 0027

		Rozhodnutie Komisiez 11. júla 2001zriaďujúce predbežné zoznamy prevádzkární tretích krajín, z ktorých členské štáty povolia dovozy želatíny určenej na ľudskú spotrebu(oznámené pod číslom dokumentu C(2001) 1788)(Text s významom pre EHP)(2001/556/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 95/408/ES z 22. júna 1995 o podmienkach zriadenia predbežných zoznamov prevádzkární tretej krajiny, z ktorých členské štáty sú oprávnené dovážať určité produkty živočíšneho pôvodu, produkty rybolovu alebo živé lastúrniky na prechodné obdobie [1], naposledy zmenené a doplnené rozhodnutím Rady 98/603/ES [2], a najmä na jeho článok 2 ods. 1,keďže:(1) Časť XIII. prílohy k rozhodnutiu Komisie 94/278/ES [3], naposledy zmenenému a doplnenému rozhodnutím 98/597/ES [4], navrhuje zoznam tretích krajín z ktorých členské štáty povolia dovozy želatíny určenej na spotrebu ľuďmi.(2) Kapitola 4 prílohy II k smernici Rady 92/118/EHS zo 17. decembra 1992 ustanovujúcej požiadavky na zdravie zvierat a ľudí, ktorými sa riadi obchodovanie a dovozy do spoločenstva produktov, ktoré nie sú predmetom daných požiadaviek uvedených v osobitných pravidlách spoločenstva uvedených v prílohe A (I) k smernici 89/662/EHS a, pokiaľ sa jedná o patogény, k smernici 90/425/EHS [5], naposledy zmenenej a doplnenej rozhodnutím 1999/724/ES [6], stanovujúcej podmienky týkajúce sa zdravia uplatniteľné na uvádzanie na trha na dovozy želatíny určenej na spotrebu ľuďmi. Ďalej, rozhodnutie Komisie 2000/20/ES [7] zavádza veterinárne certifikáty pre dovoz želatíny z tretích krajín.(3) Komisia obdržala zoznamy prevádzkární z určitých tretích krajín uvedených v časti XII prílohy k rozhodnutiu 94/278/ES. Príslušné orgány týchto tretích krajín poskytli Komisii záruky o tom, že ich prevádzkárne v plnom rozsahu spĺňajú príslušné požiadavky spoločenstva týkajúce sa zdravia.(4) S cieľom poskytnúť čas potrebný na vykonanie kontrol spoločenstva v tretích krajinách s cieľom overenia platnosti vyššie uvedených záruk poskytnutých príslušnými orgánmi dotknutých tretích krajín a s cieľom zabrániť narušeniu obchodovania z tretích krajín, predbežné zoznamy prevádzkární vyrábajúcich želatínu na spotrebu ľuďmi sa musia na základe uvedeného dôvodu vypracovať v súlade s postupom uvedeným v rozhodnutí 95/408/EHS.(5) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Členské štáty povolia dovozy želatíny určenej na spotrebu ľuďmi z prevádzkární uvedených v prílohe.Článok 2Toto rozhodnutie sa bude uplatňovať od 1. septembra 2001.Článok 3Toto rozhodnutie je adresované členským štátom.V Bruseli 11. júla 2001Za KomisiuDavid Byrnečlen Komisie[1] Ú. v. ES L 243, 11.10.1995, s. 17.[2] Ú. v. ES L 289, 28.10.1998, s. 36.[3] Ú. v. ES L 120, 11.5.1994, s. 44.[4] Ú. v. ES L 286, 23.10.1998, s. 59.[5] Ú. v. ES L 62, 15.3.1993, s. 49.[6] Ú. v. ES L 290, 12.11.1999, s. 32.[7] Ú. v. ES L 6, 11.1.2000, s. 60.--------------------------------------------------ANEXOBILAGANHANGΠΑPAPTHMAANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠINAKAΣ TΩN EΓKATAΣTAΣEΩNLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν:ζελατίνη με προορισμό την κατανάλωση από τον άν ρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselijke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel1 = Referencia nacionalNational referenceNationaler CodeΕ νικός αρι μός έγκρισηςNational codeRéférence nationaleRiferimento nazionaleNational codeReferência nacionalKansallinen viiteNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RégionRegionRegionΠεριοχήRegionRégionRegioneRegioRegiãoAlueRegionPaís: ARGENTINALand: ARGENTINALand: ARGENTINIENXώρα: APΓENTINHCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 |43 | S.K.W. Biosystems Argentina S.A | Villa Tesei | Buenos Aires |964 | Leiner Davis Gelatin Argentina | Sauce Viejo | Santa Fe |País: BRASILLand: BRASILIENLand: BRASILIENXώρα: BPAZIΛIACountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN1 | 2 | 3 | 4 |1520 | Leiner Davis Gelatin Indústria e Comércio Ltda | Cotia | São Paulo |1732 | Leiner Davis Gelatin Indústria e Comércio Ltda | Estância Velha | Rio Grande do Sul |1999 | Sargel Ltda | Mococa | São Paulo |2365 | Leiner Davis Gelatin Indústria e Comércio Ltda | Maringa | Paraná |2678 | Colas e Gelatinas Rebiere Ltda | Arcadas Amparo | São Paulo |3475 | Colas e Gelatinas Rebiere Ltda | Presidente Epitacio | São Paulo |4266 | Gelnex Indústria e Comércio Ltda | Ita | Santa Catarina |País: BIELORRUSIALand: BELARUSLand: BELARUSXώρα:ΛEYKOPΩΣIA– Country: BELARUSPays: BELARUSPaese: BIELORUSSIALand: BELARUSPaís: BIELORRÚSSIAMaa: VALKO–VENÄJÄLand: VITRYSSLAND1 | 2 | 3 | 4 |1 | OAO "Mogiljevskij želatinovyj zavod" | Mogiljov | |País: CHINALand: KINALand: CHINAXώρα: KINACountry: CHINAPays: CHINEPaese: CINALand: CHINAPaís: CHINAMaa: KIINALand: KINA1 | 2 | 3 | 4 |1500/80001 | Baotou Dongbao Lucky Gelatine Co., Ltd | Bayantala East Street, Baotou | Inner Mongolia |1500/80002 | Jining Gelatine Factory of Qinghai Jinniu Group Company | 68.Minjian Road, Jining | Inner Mongolia |1999 | Bengbu BBCA Gelatine Co., Ltd | 171, Xiao Bengbu 1 road, Bengbu | Anhui |2365 | Kunming Glue Factory | Shuanglong North Suburb | Kunming |4266 | Yunnan Tonghai Bone Glue Factory | Yangguang, Tonghai | Yunnan |País: COLOMBIALand: COLOMBIALand: KOLUMBIENXώρα: KOΛOMBIACountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA1 | 2 | 3 | 4 |0001-00 | Productora de gelatinas S.A.-Progel | Manizales | |0002-00 | Gelatinas de Colombia S.A.-Gelco | Barranquilla | |País: COREALand: KOREALand: REPUBLIK KOREAXώρα: KOPEACountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA1 | 2 | 3 | 4 |Kyungin FDA 14th | Sammi Industrial Co., Ltd | Ansan City | Kyunggi-Do |Kyungin FDA 46th | Highgel Co., Ltd | Yongin | Kyunggi-Do |Pusan FDA 55th | Geltech Co., Ltd | Kangsu | Pusan |País: PAKISTÁNLand: PAKISTANLand: PAKISTANXώρα: ΠΑΚΙΣΤΑΝCountry: PAKISTÁNPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN1 | 2 | 3 | 4 |01-AOD-Gelatin-LPGL | M/S Leiner Pak Gelatine Ltd | 19th Km, Shahrah-E-Pakistan, Kala Shah Kaku, Distt. Sheikhupura | Punjab |País: REPÚBLICA ESLOVACALand: SLOVAKIETLand: SLOWAKISCHE REPUBLIKXώρα: ΣΛΟΒΑΚΙΑCountry: SLOVAK REPUBLIKPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN1 | 2 | 3 | 4 |SK 12 | Gelina A.S. | Liptovský Mikuláš | Žilina |País: SUIZALand: SCHWEIZLand: SCHWEIZXώρα: EΛBETIACountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ1 | 2 | 3 | 4 |CH-GL-1 | Biogel AG | Gewerbering, CH-6105 Schachen | Luzern |CH-GL-2 | Geistlich Gelatine AG | Bahnhofstr. 40, CH-6110 Wolhusen | Luzern |País: TAIWÁNLand: TAIWANLand: TAIWANXώρα: TAΪBANCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN1 | 2 | 3 | 4 |99-202922-06 | China Synthetic Rubber Corp. | Ping Tung County | Taiwan |País: USALand: USALand: USAXώρα: HΠACountry: USAPays: USAPaese: USALand: VSAPaís: EUAMaa: USALand: USA1 | 2 | 3 | 4 |1211518 | Atlantic Gelatin, Kraft Foods, Inc. | Woburn | MA |1212170 | Eastman Gelatin Corp. | Peabody | MA |1920862 | Kind & Knox Gelatin Sergent | Bluff | IA |3002190779 | Leiner Davis Gelatin | Davenport | IA |--------------------------------------------------


title: 2012/572/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2010

text:
               17.10.2012

               SK

               Úradný vestník Európskej únie

               L 286/184

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2010
   (2012/572/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2010 spolu s odpoveďami centra (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0123/2012),

               1.

               udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 122.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európske centrum pre prevenciu a kontrolu chorôb

               2006

               2007

               2008

               2009

               Výkonnosť/Verejné obstarávanie

                           —

                           pravidlá verejného obstarávania neboli dôsledne uplatňované: nedostatočná jasnosť výberových kritérií; nesprávny výber postupu; nedodržiavanie postupu opísaného v ozname o verejnej súťaži; nedostatočné zdokumentovanie postupu

               nevzťahuje sa

                           —

                           vyzýva centrum, aby vypracovalo porovnanie operácií vykonaných v priebehu roka, za ktorý sa udeľuje absolutórium, a operácií vykonaných v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti

                           —

                           stále nedošlo k dohode medzi centrom a švédskou vládou ohľadom sídla centra, pretože zostávalo nevyriešených mnoho otázok, ktoré si vyžadovali ďalšie rokovania

                           —

                           vyzýva centrum, aby vypracovalo porovnanie operácií vykonaných v priebehu roka, za ktorý sa udeľuje absolutórium, a v predchádzajúcom rozpočtovom roku

               Prenos rozpočtových prostriedkov

                           —

                           zásada ročnej platnosti rozpočtu nebola dôsledne dodržaná: takmer 45 % záväzkov uzavretých v tomto roku bolo prenesených; okrem toho boli počas druhej polovice roku 2006 vykonané početné presuny, najmä v dôsledku nepresných odhadov potrieb pracovných miest

                           —

                           zásada ročnej platnosti rozpočtu nebola dôsledne dodržaná: nedostatky v plánovaní, monitorovaní a následnom plnení rozpočtu centra

                           —

                           po rozhodnutí o úpravách rozpočtu sa nevyhodnotil ich dosah na plán práce a dosiahnutie cieľov

                           —

                           zásada ročnej platnosti rozpočtu nebola dôsledne dodržaná: nedostatky v plánovaní a následnom plnení rozpočtu centra

                           —

                           vyzýva Komisiu, aby preskúmala spôsoby, ako zabezpečiť uplatňovanie zásady hospodárenia s hotovostnými prostriedkami podľa potrieb → centrum disponuje veľmi vysokými hotovostnými zostatkami počas dlhých období (k 31. decembru 2008: 16 705 091 EUR)

                           —

                           vyzýva centrum, aby informovalo orgán udeľujúci absolutórium o opatreniach prijatých s cieľom napraviť tento nedostatok; vysoká miera prenesených rozpočtových prostriedkov má negatívny vplyv na plnenie rozpočtu a je v rozpore so zásadou ročnej platnosti rozpočtu

               Ľudské zdroje

               nevzťahuje sa

               nevzťahuje sa

                           —

                           nedostatky v plánovaní prijímania zamestnancov

               nevzťahuje sa

               Vnútorný audit

                           —

                           uzavreté právne záväzky bez toho, aby boli predtým prijaté rozpočtové záväzky, čo je v rozpore s nariadením o rozpočtových pravidlách

                           —

                           agentúra nedodržala nariadenie o rozpočtových pravidlách a zásadu hospodárnosti: v roku 2007 centrum zaplatilo 500 000 EUR za renováciu svojej hlavnej budovy na základe dohody, ktorú podpísalo s vlastníkom budovy; v tejto dohode nebola stanovená povaha prác, ktoré sa majú vykonať, ani termíny realizácie a platobné podmienky

                           —

                           centrum si úplne nesplnilo svoju povinnosť zaslať orgánu udeľujúcemu absolutórium správu vypracovanú riaditeľom so zhrnutím počtu vnútorných auditov vykonaných vnútorným audítorom.

                           —

                           centrum si úplne nesplnilo svoju povinnosť zaslať orgánu udeľujúcemu absolutórium správu vypracovanú riaditeľom so zhrnutím obsahu odporúčaní IAS

          ---documentbreak---

               17.10.2012

               SK

               Úradný vestník Európskej únie

               L 286/185

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2010 spolu s odpoveďami centra (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0123/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka Európskeho centra pre prevenciu a kontrolu chorôb (ďalej len „centrum“) za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil riaditeľovi centra absolutórium za plnenie jeho rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, vyzval centrum, aby okrem iného:

                           —

                           v tabuľke, ktorá bude prílohou správy Dvora audítorov, uviedlo porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku,

                           —

                           riešilo vysokú mieru prenesených rozpočtových prostriedkov, ktorá má negatívny vplyv na plnenie rozpočtu a je v rozpore so zásadou ročnej platnosti rozpočtu,

                           —

                           si splnilo svoju povinnosť zaslať orgánu udeľujúcemu absolutórium správu vypracovanú jeho riaditeľom, v ktorej zhrnie obsah odporúčaní Útvaru pre vnútorný audit (IAS);

               C.

               keďže celkový rozpočet centra na rozpočtový rok 2010 bol 57 800 000 EUR v porovnaní so 49 200 000 EUR v roku 2009, čo predstavuje nárast o 17,5 %; keďže celkový príspevok Únie do rozpočtu centra na rok 2010 predstavoval 56 225 000 EUR,

      Rozpočtové a finančné hospodárenie

               1.

               pripomína, že pôvodná výška príspevku Únie pre centrum na rok 2010 bola 53 078 000 EUR; konštatuje však, že k tejto sume sa pripočítala suma 145 000 EUR pochádzajúca z vrátenia prebytku, čoho výsledkom je celkový príspevok Únie na rok 2010 vo výške 53 223 000 EUR;

               2.

               zdôrazňuje, že podľa všeobecného rozpočtu Európskej únie na rozpočtový rok 2010 predstavoval celkový príspevok pre centrum 56 225 000 EUR a pozostával:

                           —

                           z príspevku vo výške 33 360 000 EUR v rámci hláv I a II a

                           —

                           z príspevku vo výške 22 895 000 EUR v rámci hlavy III, z ktorých bolo vyplatených 10 000 000 EUR;

                     konštatuje však, že v rovnakom dokumente sa uvádza, že celkový príspevok Únie na rok 2010 predstavuje 53 223 000 EUR; berie na vedomie vyhlásenie Komisie, že príspevok Únie pre centrum na rok 2010 bol vo výške 56 225 000 EUR a že suma vo výške 53 223 000 EUR je výsledkom nezrovnalostí v texte sprevádzajúcom rozpočtové údaje; zastáva názor, že uvedená skutočnosť svedčí o tom, že je nevyhnutné, aby Komisia každoročne poskytovala orgánu udeľujúcemu absolutórium konsolidované informácie o celkovom ročnom objeme finančných prostriedkov poskytnutých jednotlivým agentúram zo všeobecného rozpočtu Európskej únie;

               3.

               na základe informácií centra berie na vedomie skutočnosť, že centrum dosiahlo s Generálnym riaditeľstvom pre rozšírenie druhú dohodu o grante na počiatočné obdobie dvoch rokov a že sa v roku 2010 následne zvýšil rozpočet o 400 000 EUR na obdobie rokov 2009 a 2010; poznamenáva, že v roku 2011 malo centrum predložiť žiadosť o predĺženie trvania grantu;

               4.

               na základe konečnej ročnej účtovnej závierky centra za rozpočtový rok 2010 konštatuje, že miera plnenia jeho rozpočtu dosahovala 95 %, pokiaľ ide o viazané rozpočtové prostriedky; vyjadruje však znepokojenie nad tým, že miera plnenia rozpočtu, pokiaľ ide o platby, dosiahla iba 68 % jeho celkového rozpočtu; domnieva sa však, že aj toto predstavuje zlepšenie v porovnaní s 59 % v roku 2009, pričom je však potrebné, aby centrum naďalej vynakladalo úsilie v tomto smere;

               5.

               zdôrazňuje, že úroveň plnenia platobných rozpočtových prostriedkov sa zlepšila na 92,7 %, čo znamená, že objem nevyužitých prostriedkov predstavuje 3 800 000 EUR; konštatuje, že toto nedostatočné plnenie súvisí so skutočnosťou, že centrum obmedzilo svoje žiadosti o platobné rozpočtové prostriedky s cieľom znížiť objem hotovosti na svojom bankovom účte ku koncu roka, ako to vyžadovali Dvor audítorov a Komisia;

               6.

               na základe výročnej správy o činnosti centra za rok 2010 konštatuje, že riaditeľ ako povoľujúci úradník delegoval finančnú zodpovednosť na piatich vedúcich oddelení a na určité obdobie na koordinátora kancelárie riaditeľa; poznamenáva však, že všetky zmluvy v hodnote nad 250 000 EUR musí podpísať riaditeľ;

      Prenos rozpočtových prostriedkov

               7.

               berie na vedomie informácie Dvora audítorov, že v roku 2010 bolo do roku 2011 prenesených 15 600 000 EUR, čo predstavuje 27 % celkového rozpočtu vrátane 50 % prostriedkov z hlavy III – Operačné výdavky; opätovne vyzýva centrum, aby bezodkladne napravilo nedostatky, ktoré zistil Dvor audítorov v súvislosti s prenosmi rozpočtových prostriedkov; zdôrazňuje, že vysoká miera prenesených rozpočtových prostriedkov má negatívny vplyv na plnenie rozpočtu;

               8.

               vyjadruje znepokojenie nad tým, že táto vysoká miera prenesených rozpočtových prostriedkov, ktorú sprevádza nízka miera vzniknutých výdavkov, je neprimeraná a je v rozpore so zásadou ročnej platnosti rozpočtu;

      Účtovný systém

               9.

               na základe správy centra o rozpočtovom a finančnom hospodárení konštatuje, že rok 2010 bol prvým úplným rokom, v ktorom centrum plnilo svoj rozpočet po celý rok prostredníctvom systému ABAC WF (integrovaný rozpočtový a účtovný systém EK);

               10.

               na základe jeho výročnej správy o činnosti konštatuje, že centrum vykonalo preskúmanie vnútorných postupov pre platby a záväzky;

      Verejné obstarávanie

               11.

               na základe jeho výročnej správy o činnosti konštatuje, že úrad pre verejné obstarávanie sa zaoberal 50 verejnými súťažami a 18 rokovacími konaniami, ako aj 8 výzvami na predloženie ponúk; vyzýva centrum, aby orgánu udeľujúcemu absolutórium poskytlo výsledky každého postupu verejného obstarávania;

               12.

               poznamenáva, že po piatich rokoch rokovaní došlo k podpísaniu dohody o sídle medzi centrom a švédskym ministerstvom pre starostlivosť o starších ľudí a verejné zdravie;

      Ľudské zdroje

               13.

               berie na vedomie, že bývalý riaditeľ odišiel z centra vo februári 2010 a nastúpil na miesto v Regionálnom úrade WHO pre Európu;

               14.

               naliehavo vyzýva centrum, aby prijalo dostatočné opatrenia na zaručenie transparentnosti svojich postupov prijímania zamestnancov; je obzvlášť znepokojený zisteniami Dvora audítorov, že neboli vopred stanovené minimálne výsledky, ktoré musia uchádzači dosiahnuť, aby mohli byť pozvaní na pohovor alebo zaradení do rezervného zoznamu; poznamenáva, že to mohlo slúžiť na utajenie rodinkárstva alebo konfliktu záujmov;

               15.

               na základe správy centra o rozpočtovom a finančnom hospodárení konštatuje, že celkový počet dočasných zamestnancov pracujúcich v centre k 31. decembru 2010 bol 175 z celkových 200 pracovných miest uvedených v pláne pracovných miest na rok 2010;

               16.

               zo správy o rozpočtovom a finančnom hospodárení takisto vyvodzuje, že miera fluktuácie dočasných zamestnancov a zmluvných zamestnancov dosiahla v roku 2010 7 %;

               17.

               považuje centrum za dôležitý orgán Únie pre posilnenie a rozvoj sledovania chorôb na európskej úrovni, hodnotenie a oznamovanie existujúcich a vznikajúcich hrozieb pre zdravie ľudí, ktoré predstavujú infekčné choroby, a zhromažďovanie poznatkov v oblasti zdravia na európskej úrovni;

      Výkonnosť

               18.

               berie na vedomie, že centrum v súčasnosti pracuje so svojimi partnermi na uskutočnení zmien, ktoré vychádzajú zo skúseností získaných počas pandémie chrípky typu H1N1 v roku 2009, aby do budúcnosti ešte väčšmi zlepšilo svoju výkonnosť; poukazuje však na to, že centrum významne prispelo k opatreniam na boj proti pandémii chrípky typu H1N1, keď v roku 2009 vydalo predbežné usmernenia o použití špecifických očkovacích látok proti pandemickej chrípke;

      Vnútorný audit

               19.

               na základe správy o rozpočtovom a finančnom hospodárení konštatuje, že bolo vykonané preskúmanie uplatňovania systému vnútornej kontroly; je znepokojený predovšetkým tým, že dve normy vnútornej kontroly zatiaľ neboli zavedené, konkrétne kontinuita činnosti a hodnotenie činností, a štyri ďalšie boli zavedené len čiastočne; naliehavo preto vyzýva centrum, aby v tejto súvislosti prijalo bezodkladné opatrenia a informovalo orgán udeľujúci absolutórium o štádiu zavádzania týchto noriem;

               20.

               na základe správy o rozpočtovom a finančnom hospodárení konštatuje, že plánovaný audit Útvaru pre vnútorný audit (IAS) týkajúci sa postupov pri zostavovaní ročného pracovného programu so zameraním na informačný systém riadenia bol odložený na rok 2011; vyzýva preto centrum, aby informovalo orgán udeľujúci absolutórium o zisteniach Útvaru pre vnútorný audit;

               21.

               na základe informácií centra takisto konštatuje, že audit Útvaru pre vnútorný audit neinformoval koncom roka 2010 o žiadnych zásadných zisteniach; stále však nebolo zohľadnených šesť dôležitých zistení; dostal od centra informácie o tom, že štyri z týchto odporúčaní sa týkajú komunikácie v oblasti zdravia, ukazovateľov výkonnosti, kontrolného zoznamu používaného finančnými subjektmi a odhadu nákladov na schôdze centra; naliehavo žiada centrum, aby informovalo orgán udeľujúci absolutórium o zostávajúcich dvoch odporúčaniach, ktoré má centrum realizovať;

               22.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               23.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (6) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 122.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 145.

      (6)  Prijaté texty, P7_TA(2012)0164 (pozri stranu 388 tohto úradného vestníka).


title: Rozhodnutie Rady (EÚ) 2017/614 z 21. marca 2017, ktorým sa vymenúva jeden člen Výboru regiónov navrhnutý Spolkovou republikou Nemecko

text:
               31.3.2017

               SK

               Úradný vestník Európskej únie

               L 86/13

         ROZHODNUTIE RADY (EÚ) 2017/614
   z 21. marca 2017,
   ktorým sa vymenúva jeden člen Výboru regiónov navrhnutý Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Helly DUNGEROVEJ-LÖPEROVEJ sa uvoľnilo jedno miesto člena Výboru regiónov.

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Gerry WOOP, Staatssekretär für Europa (Land Berlin).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. marca 2017

            Za Radu

            predseda

         E. SCICLUNA

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2009/586/ES: Rozhodnutie Rady zo 16. februára 2009 o uzavretí dohody medzi Európskym spoločenstvom a vládou Kórejskej republiky o spolupráci, ktorá sa týka činností narúšajúcich hospodársku súťaž

text:
               4.8.2009

               SK

               Úradný vestník Európskej únie

               L 202/35

         ROZHODNUTIE RADY
   zo 16. februára 2009
   o uzavretí dohody medzi Európskym spoločenstvom a vládou Kórejskej republiky o spolupráci, ktorá sa týka činností narúšajúcich hospodársku súťaž
   (2009/586/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 83 a 308 v spojení s článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Medzinárodná spolupráca v tejto oblasti by sa mala posilniť vzhľadom na čoraz výraznejší medzinárodný rozmer problémov týkajúcich sa hospodárskej súťaže.

               (2)

               Riadne a účinné vykonávanie právnych predpisov o hospodárskej súťaži má veľký význam pre efektívne fungovanie príslušných trhov a pre medzinárodný obchod.

               (3)

               Rozpracovanie zásady, že jedna strana môže požiadať druhú stranu, aby na svojom území prijala opatrenia proti konaniu narúšajúcemu hospodársku súťaž, v medzinárodnom práve a uplatňovanie tejto zásady pri vykonávaní právnych predpisov Spoločenstva a Južnej Kórey o hospodárskej súťaži bude s veľkou pravdepodobnosťou viesť k zvýšeniu účinnosti ich uplatňovania.

               (4)

               Na tento účel sa uskutočnili rokovania medzi Komisiou a vládou Kórejskej republiky o uplatňovaní pravidiel hospodárskej súťaže Spoločenstva a Južnej Kórey.

               (5)

               Vzhľadom na to, že dohoda zahŕňa fúzie a akvizície, ktoré upravuje nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (nariadenie ES o fúziách) (2), ktoré sa zasa opiera o článok 308, toto rozhodnutie by sa tiež malo opierať o tento článok.

               (6)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a vládou Kórejskej republiky o spolupráci, ktorá sa týka činností narúšajúcich hospodársku súťaž, sa týmto schvaľuje v mene Spoločenstva.
   Znenie dohody je pripojené k tomuto rozhodnutiu.
   Článok 2
   Predseda Rady sa týmto oprávňuje určiť osobu(-y) splnomocnenú(-é) na podpísanie dohody s cieľom zaviazať Spoločenstvo (3).

      V Bruseli 16. februára 2009

            Za Radu

            predseda

         O. LIŠKA

      (1)  Stanovisko zo 4. decembra 2008 (zatiaľ neuverejnené v úradnom vestníku).

      (2)  Ú. v. EÚ L 24, 29.1.2004, s. 1.

      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.
    ---documentbreak---

               4.8.2009

               SK

               Úradný vestník Európskej únie

               L 202/36

         DOHODA
   medzi Európskym spoločenstvom a vládou Kórejskej republiky o spolupráci, ktorá sa týka činností narúšajúcich hospodársku súťaž
   EURÓPSKE SPOLOČENSTVO
   na jednej strane a
   VLÁDA KÓREJSKEJ REPUBLIKY
   na strane druhej
   (ďalej len „strany“),
   UZNÁVAJÚC, že svetové ekonomiky sú čoraz viac vzájomne prepojené a že to osobitne platí pre ekonomiky Európskeho spoločenstva a Kórejskej republiky,
   BERÚC NA VEDOMIE, že Európske spoločenstvo a Kórejská republika sa zhodujú v názore, že pre efektívne fungovanie ich trhov, ako aj pre hmotný blahobyt spotrebiteľov z oboch krajín a pre obchod medzi týmito stranami je dôležité riadne a účinné vykonávanie právnych predpisov o hospodárskej súťaži,
   BERÚC NA VEDOMIE, že riadne a účinné vykonávanie právnych predpisov strán o hospodárskej súťaži by sa zlepšilo spoluprácou a v odôvodnených prípadoch koordináciou medzi nimi pri uplatňovaní uvedených právnych predpisov,
   ĎALEJ UZNÁVAJÚC, že spolupráca medzi orgánmi týchto strán pre hospodársku súťaž prispeje k zlepšeniu a posilneniu ich vzájomných vzťahov,
   MAJÚC NA PAMÄTI, že z času na čas sa môžu objaviť rozdielnosti medzi stranami týkajúce sa aplikácie ich právnych predpisov o hospodárskej súťaži na konanie subjektov alebo na transakcie, ktoré majú vplyv na dôležité záujmy oboch strán,
   BERÚC NA VEDOMIE revidované odporúčanie Rady Organizácie pre hospodársku spoluprácu a rozvoj z 27. a 28. júla 1995 týkajúce sa spolupráce medzi členskými krajinami zameranej na postupy narúšajúce hospodársku súťaž, ktoré majú vplyv na medzinárodný obchod,
   SO ZRETEĽOM na memorandum o porozumení, ktoré bolo uzatvorené medzi Generálnym riaditeľstvom Európskej komisie pre hospodársku súťaž a Úradom pre spravodlivý obchod Kórejskej republiky 28. októbra 2004,
   SA DOHODLI TAKTO:
   Článok 1
   Účel a vymedzenie pojmov
   1.   Účelom tejto dohody je prispieť k účinnému vykonávaniu právnych predpisov každej strany o hospodárskej súťaži podporou spolupráce a koordinácie medzi orgánmi oboch strán pre hospodársku súťaž a vyhnúť sa možnosti vzniku sporov medzi stranami alebo ju zmenšiť vo všetkých veciach týkajúcich sa uplatňovania právnych predpisov jednotlivých strán o hospodárskej súťaži.
   2.   Na účely tejto dohody sa uplatňujú tieto vymedzenia pojmov:

               a)

               „činnosti obmedzujúce hospodársku súťaž“ sú činnosti, na ktoré sa môžu vzťahovať sankcie alebo iné nápravné opatrenia príslušných orgánov prijaté podľa právnych predpisov o hospodárskej súťaži jednej zo strán alebo oboch strán;

               b)

               „orgán pre hospodársku súťaž“ a „orgány pre hospodársku súťaž“ je (sú):

                           i)

                           v prípade Európskeho spoločenstva Komisia Európskych spoločenstiev, pokiaľ ide o jej povinnosti podľa právnych predpisov Európskeho spoločenstva o hospodárskej súťaži, a

                           ii)

                           v prípade Kórejskej republiky Kórejský úrad pre spravodlivý obchod;

               c)

               „príslušný orgán členského štátu“ je jeden orgán pre každý členský štát Európskeho spoločenstva na uplatňovanie súťažného práva. Po podpísaní tejto dohody Komisia Európskych spoločenstiev oznámi vláde Kórejskej republiky zoznam takýchto orgánov. Komisia oznámi vláde Kórejskej republiky aktualizovaný zoznam vždy, keď to bude potrebné;

               d)

               „právne predpisy o hospodárskej súťaži“ sú:

                           i)

                           v prípade Európskeho spoločenstva články 81, 82 a 85 Zmluvy o založení Európskeho spoločenstva, nariadenie (ES) č. 139/2004 o kontrole koncentrácií medzi podnikmi a ich vykonávacie nariadenia, ako aj všetky zmeny a doplnenia, a

                           ii)

                           v prípade Kórejskej republiky zákon o regulácii monopolov a o spravodlivom obchode (Monopoly Regulation and Fair Trade Act) a jeho vykonávacie nariadenia, ako aj všetky zmeny a doplnenia;

               e)

               „činnosti zamerané na presadzovanie práva“, to je uplatňovanie právnych predpisov o hospodárskej súťaži prostredníctvom vyšetrovania alebo konania vykonávaného orgánom strany pre hospodársku súťaž.

         Článok 2
   Oznámenia
   1.   Orgán každej strany pre hospodársku súťaž oznámi orgánu druhej strany pre hospodársku súťaž tie činnosti zamerané na presadzovanie práva, o ktorých daný orgán oznamujúcej strany pre hospodársku súťaž predpokladá, že by mohli mať vplyv na dôležité záujmy druhej strany.
   2.   Činnosti zamerané na presadzovanie práva, ktoré môžu mať vplyv na dôležité záujmy druhej strany a sú dôležité pre činnosti zamerané na presadzovanie práva druhej strany, zahŕňajú okrem iného:

               a)

               činnosti zamerané na presadzovanie práva voči štátnemu príslušníkovi alebo štátnym príslušníkom druhej strany (v prípade Európskeho spoločenstva ide o štátneho príslušníka alebo o štátnych príslušníkov členských štátov Európskeho spoločenstva) alebo zamerané voči spoločnosti alebo spoločnostiam zapísaným do obchodného registra alebo organizovaným podľa uplatniteľných zákonov a iných právnych predpisov na území druhej strany;

               b)

               činnosti zamerané na presadzovanie práva, vyvíjané proti činnostiam obmedzujúcim hospodársku súťaž, iným ako koncentrácie, ku ktorým takisto dochádza alebo dochádzalo na značnej časti územia druhej strany;

               c)

               činnosti zamerané na presadzovanie práva, ktoré sa týkajú koncentrácie, pri ktorých jedna strana alebo viac strán predmetnej transakcie sú spoločnosťou zapísanou do obchodného registra alebo organizovanou podľa uplatniteľných zákonov alebo iných právnych predpisov na území druhej strany;

               d)

               činnosti zamerané na presadzovanie práva, ktoré sa týkajú koncentrácie, pri ktorých spoločnosť kontrolujúca jednu alebo viacero strán predmetnej transakcie je spoločnosť zapísaná do obchodného registra alebo organizovaná podľa uplatniteľných zákonov alebo iných právnych predpisov na území druhej strany;

               e)

               činnosti zamerané na presadzovanie práva, ktoré sa týkajú konania, o ktorom sa predpokladá, že ho podporuje, vyžaduje alebo schvaľuje druhá strana, a

               f)

               činnosti zamerané na presadzovanie práva, ktoré sa týkajú opravných prostriedkov, ktoré výslovne požadujú alebo zakazujú konanie na území druhej strany alebo z ktorých vyplývajú záväzné povinnosti pre podniky na uvedenom území.

         3.   Oznámenia týkajúce sa koncentrácií podľa odseku 1 tohto článku sa podajú:

               a)

               v prípade Európskeho spoločenstva:

                           i)

                           pri začatí konania podľa článku 6 ods. 1 písm. c) nariadenia (ES) č. 139/2004;

                           ii)

                           pri predložení vyhlásenia o námietkach;

               b)

               v prípade Kórejskej republiky:

                           i)

                           najneskôr v čase, keď orgán pre hospodársku súťaž podal písomnú žiadosť buď o predĺženie obdobia na posúdenie, alebo o predloženie ďalších materiálov týkajúcich sa koncentrácií s možnými vplyvmi obmedzujúcimi hospodársku súťaž, a

                           ii)

                           pri predložení správy o preskúmaní.

         4.   Ak sa oznámenie vyžaduje podľa odseku 1 tohto článku v iných veciach, ako sú koncentrácie, oznámenie sa podá:

               a)

               v prípade Európskeho spoločenstva:

                           i)

                           pri predložení vyhlásenia o námietkach;

                           ii)

                           pri prijatí rozhodnutia alebo dosiahnutí urovnania;

               b)

               v prípade Kórejskej republiky:

                           i)

                           pri predložení správy o preskúmaní;

                           ii)

                           pri podaní obžaloby;

                           iii)

                           pri prijatí rozhodnutia.

         5.   Oznámenia musia obsahovať predovšetkým názvy strán zúčastňujúcich sa na prešetrovaní, skúmané činnosti a trhy, ktorých sa to týka, príslušné právne ustanovenia a obdobie uskutočňovania činností zameraných na presadzovanie práva.
   Článok 3
   Spolupráca pri presadzovaní práva
   1.   Orgán každej strany pre hospodársku súťaž poskytne pomoc orgánu druhej strany pre hospodársku súťaž pri jeho činnostiach zameraných na presadzovanie práva v rozsahu zosúladenom so zákonmi a inými právnymi predpismi strany, ktorá poskytuje pomoc, a s dôležitými záujmami uvedenej strany a v rámci jej primerane dostupných prostriedkov.
   2.   Orgán každej strany pre hospodársku súťaž v rozsahu zosúladenom so zákonmi a s inými právnymi predpismi tejto strany a s dôležitými záujmami tejto strany:

               a)

               informuje orgán druhej strany pre hospodársku súťaž, pokiaľ ide o jeho činnosti zamerané na presadzovanie práva týkajúce sa činností obmedzujúcich hospodársku súťaž, o ktorých informujúci orgán pre hospodársku súťaž predpokladá, že by mohli mať nepriaznivý vplyv aj na hospodársku súťaž na území druhej strany;

               b)

               poskytne orgánu druhej strany pre hospodársku súťaž všetky podstatné informácie, ktoré má k dispozícii a o ktorých sa dozvie, týkajúce sa činností obmedzujúcich hospodársku súťaž, o ktorých sa poskytujúci orgán pre hospodársku súťaž domnieva, že môžu byť dôležité pre činnosti zamerané na presadzovanie práva, ktoré vyvíja orgán druhej strany pre hospodársku súťaž, alebo že môžu odôvodniť vyvíjanie takýchto činností, a

               c)

               na požiadanie a v súlade s ustanoveniami tejto dohody poskytne orgánu druhej strany pre hospodársku súťaž informácie, ktoré má k dispozícii, ktoré sú dôležité pre činnosti zamerané na presadzovanie práva, ktoré vyvíja orgán druhej strany pre hospodársku súťaž.

         Článok 4
   Koordinácia činností zameraných na presadzovanie práva
   1.   Ak orgány oboch strán pre hospodársku súťaž vyvíjajú činnosti zamerané na presadzovanie práva v súvisiacich veciach, zvážia koordináciu svojich činností v rozsahu, ktorý bude v súlade s ich príslušnými zákonmi a inými právnymi predpismi.
   2.   Pri zvažovaní, či by sa mali koordinovať konkrétne činnosti zamerané na presadzovanie práva, by orgány strán pre hospodársku súťaž mali zohľadniť okrem iného tieto faktory:

               a)

               vplyv takejto koordinácie na schopnosť orgánov oboch strán pre hospodársku súťaž dosiahnuť stanovené ciele ich činností zameraných na presadzovanie práva;

               b)

               relatívne schopnosti orgánov strán pre hospodársku súťaž získavať informácie potrebné na vykonávanie činností týkajúcich sa presadzovania práva;

               c)

               možnosť vyhnúť sa konfliktu povinností a zbytočnému zaťaženiu osôb, ktoré podliehajú činnostiam zameraným na presadzovanie práva;

               d)

               príležitosť prostredníctvom koordinácie efektívnejšie využívať vlastné zdroje.

         3.   Pri všetkých koordinovaných činnostiach zameraných na presadzovanie práva sa orgán každej strany pre hospodársku súťaž usiluje vykonávať svoje činnosti zamerané na presadzovanie práva so starostlivým zohľadnením cieľov činností zameraných na presadzovanie práva, ktoré vyvíja orgán druhej strany pre hospodársku súťaž.
   4.   Ak orgány oboch strán pre hospodársku súťaž vykonávajú činnosti zamerané na presadzovanie práva v súvisiacich veciach, orgán každej strany pre hospodársku súťaž zváži na žiadosť orgánu druhej strany pre hospodársku súťaž, a pokiaľ je to v súlade s dôležitými záujmami požiadanej strany, prešetrenie toho, či spoločnosti/osoby, ktoré poskytli dôverné informácie v súvislosti s týmito činnosťami zameranými na presadzovanie práva, súhlasia s tým, že takéto informácie dajú k dispozícii aj orgánom druhej strany pre hospodársku súťaž („zrieknutie sa dôvernosti“).
   5.   Orgán ktorejkoľvek strany pre hospodársku súťaž môže kedykoľvek za podmienky náležitého oznámenia orgánu druhej strany pre hospodársku súťaž obmedziť koordináciu činností zameraných na presadzovanie práva a pri určitej činnosti zameranej na presadzovanie práva postupovať nezávisle.
   Článok 5
   Predchádzanie sporom (rešpektovanie záujmov druhej strany pri uplatňovaní svojich právnych predpisov – Negative Comity)
   1.   Orgán každej strany pre hospodársku súťaž dôkladne zvažuje dôležité záujmy druhej strany v priebehu všetkých fáz svojich činností zameraných na presadzovanie práva vrátane rozhodnutí týkajúcich sa začatia činností zameraných na presadzovanie práva, rozsahu týchto činností a charakteru sankcií alebo iného opravného prostriedku požadovaného v jednotlivých prípadoch.
   2.   Ak určitá činnosť zameraná na presadzovanie práva, ktorú navrhol orgán jednej strany pre hospodársku súťaž, môže mať vplyv na dôležité záujmy druhej strany, uvedená prvá strana bez toho, aby tým bolo dotknuté jej právo vlastného uváženia, vynaloží všetko úsilie, aby:

               a)

               včas poskytla druhej strane informácie o podstatnom vývoji týkajúcom sa záujmov druhej strany;

               b)

               poskytla druhej strane možnosť predložiť pripomienky a

               c)

               zohľadnila pripomienky druhej strany a zároveň plne rešpektovala právo každej strany prijať vlastné rozhodnutie.

         Odsekom 2 tohto článku nie sú dotknuté povinnosti strán podľa článku 2 ods. 3 a 4.
   3.   Ak sa jedna zo strán nazdáva, že činnosti zamerané na presadzovanie práva, ktoré vyvíja jej orgán pre hospodársku súťaž, môžu mať nepriaznivý vplyv na dôležité záujmy druhej strany, obe strany by mali popri všetkých iných faktoroch, ktoré by za daných okolností mohli byť rozhodujúce pri snahe o náležité vyhovenie rozdielnym záujmom, zvážiť aj tieto faktory:

               a)

               relatívny význam vplyvu činností obmedzujúcich hospodársku súťaž na dôležité záujmy strany, ktorá vyvíja predmetné činnosti zamerané na presadzovanie práva, v porovnaní s vplyvom na dôležité záujmy druhej strany;

               b)

               relatívny význam konania subjektov alebo transakcií, ktoré sa uskutočňujú na území jednej strany, na činnosti obmedzujúce hospodársku súťaž v porovnaní s konaním alebo s transakciami, ktoré sa uskutočňujú na území druhej strany;

               c)

               v akom rozsahu budú ovplyvnené činnosti strany týkajúce sa presadzovania práva vo vzťahu k tým istým osobám, buď fyzickým, alebo právnickým;

               d)

               do akej miery by sa na súkromné osoby, či už fyzické, alebo právnické, kládli rozporné požiadavky oboch strán.

         Článok 6
   Požiadanie druhej strany, aby na svojom území prijala opatrenia proti konaniu narúšajúcemu hospodársku súťaž (Positive Comity)
   1.   Ak sa orgán strany pre hospodársku súťaž nazdáva, že činnosti obmedzujúce hospodársku súťaž, uskutočňované na území druhej strany, majú nepriaznivý vplyv na dôležité záujmy prvej strany, tento orgán, berúc do úvahy dôležitosť predchádzania sporom vo veci súdnej právomoci a berúc do úvahy, že orgán druhej strany pre hospodársku súťaž môže mať možnosť účinnejšie uskutočňovať činnosti zamerané na presadzovanie práva, týkajúce sa uvedených činností obmedzujúcich hospodársku súťaž, môže potom požiadať, aby orgán druhej strany pre hospodársku súťaž pristúpil k náležitým úkonom zameraným na presadzovanie práva.
   2.   Predmetná žiadosť musí byť podľa možnosti čo najkonkrétnejšia, pokiaľ ide o povahu činností narúšajúcich hospodársku súťaž a o ich vplyv na dôležité záujmy strany žiadajúceho orgánu pre hospodársku súťaž, a musí obsahovať ponuku spolupráce a ďalšie informácie, ktoré je žiadajúci orgán pre hospodársku súťaž schopný poskytnúť.
   3.   Požiadaný orgán pre hospodársku súťaž dôkladne zváži, či má začať vyvíjať činnosti zamerané na presadzovanie práva, alebo či má prebiehajúce činnosti zamerané na presadzovanie práva rozšíriť vo vzťahu k činnostiam narúšajúcim hospodársku súťaž, špecifikovaným v žiadosti. Požiadaný orgán pre hospodársku súťaž čo najskôr informuje žiadajúci orgán pre hospodársku súťaž o svojom rozhodnutí. Ak sa začali činnosti zamerané na presadzovanie práva, požiadaný orgán pre hospodársku súťaž informuje žiadajúci orgán pre hospodársku súťaž o ich výsledku a v rozsahu, v akom je to možné, o dôležitých skutočnostiach priebežného vývoja.
   4.   Žiadne ustanovenie tohto článku neobmedzuje právo orgánu požiadanej strany pre hospodársku súťaž rozhodovať podľa vlastného uváženia v súlade so svojimi právnymi predpismi o hospodárskej súťaži a s politikami presadzovania práva, pokiaľ ide o to, či má, alebo nemá podniknúť kroky zamerané na presadzovanie práva vo vzťahu k činnostiam obmedzujúcim hospodársku súťaž, špecifikovaným v žiadosti, ani nebráni orgánu žiadajúcej strany pre hospodársku súťaž svoju žiadosť stiahnuť.
   Článok 7
   Dôvernosť
   1.   Bez ohľadu na ktorékoľvek iné ustanovenie tejto dohody nie je žiadna strana povinná poskytnúť druhej strane informácie, ak je takéto poskytnutie informácií zakázané zákonmi alebo inými právnymi predpismi strany, ktorá má tieto informácie k dispozícii, alebo ak by takéto poskytnutie informácií bolo nezlučiteľné s jej dôležitými záujmami.

               2.

                           a)

                           Podľa dohody Európske spoločenstvo nie je povinné poskytnúť Kórejskej republike dôverné informácie, na ktoré sa vzťahuje článok 28 nariadenia Rady (ES) č. 1/2003 a článok 17 nariadenia (ES) č. 139/2004, s výnimkou informácií poskytnutých v súlade s ustanoveniami článku 4 ods. 4 tejto dohody.

                           b)

                           Podľa dohody vláda Kórejskej republiky nie je povinná poskytnúť Európskemu spoločenstvu dôverné informácie, na ktoré sa vzťahuje článok 62 zákona o regulácii monopolov a o spravodlivom obchode a článok 9 zákona o poskytovaní informácií verejnými orgánmi (Disclosure of Information by Public Agencies Act), s výnimkou informácií poskytnutých v súlade s ustanoveniami článku 4 ods. 4 tejto dohody.

               3.

                           a)

                           Iné informácie ako verejne dostupné informácie poskytnuté podľa tejto dohody jednou stranou druhej strane používa prijímacia strana len na účel prešetrenia činností obmedzujúcich hospodársku súťaž podľa jej právnych predpisov o hospodárskej súťaži v spojitosti s vecou uvedenou v žiadosti.

                           b)

                           Ak strana oznamuje dôverné informácie podľa tejto dohody, prijímajúca strana zachová dôvernosť oznámených informácií v súlade so svojimi zákonmi a inými právnymi predpismi.

         4.   Strana môže požiadať, aby sa informácie oznámené podľa tejto dohody použili za podmienok, ktoré môže stanoviť táto strana. Prijímajúca strana bez predchádzajúceho písomného súhlasu druhej strany nepoužije takéto informácie spôsobom, ktorý by bol v rozpore s uvedenými podmienkami.
   5.   Každá strana môže obmedziť informácie, ktoré poskytne druhej strane, ak táto druhá strana nie je schopná poskytnúť jej záruky, ktoré požadovala, pokiaľ ide o zachovanie dôvernosti, podmienky, ktoré stanovila, alebo obmedzenie účelov, na aké sa tieto informácie použijú.
   6.   Tento článok nevylučuje, aby prijímajúca strana použila alebo sprístupnila iné ako verejne dostupné informácie, ak:

               a)

               strana, ktorá informácie poskytla, vopred dala svoj písomný súhlas na takéto použitie alebo sprístupnenie, alebo

               b)

               existuje povinnosť v tomto zmysle podľa zákonov alebo iných právnych predpisov strany prijímajúcej tieto informácie. Prijímajúca strana v takom prípade:

                           i)

                           nepodnikne žiadne kroky, ktoré by mohli viesť k vzniku právneho záväzku dať informácie poskytnuté dôverne k dispozícii tretej strane alebo iným orgánom bez predchádzajúceho písomného súhlasu strany, ktorá jej podľa tejto dohody poskytla tieto informácie;

                           ii)

                           vo všetkých prípadoch, keď je to možné, vopred oznámi takého použitie alebo sprístupnenie informácií strane, ktorá jej ich poskytla, a na požiadanie bude konzultovať s druhou stranou a bude venovať náležitú pozornosť jej dôležitým záujmom, a

                           iii)

                           pokiaľ nie je inak dohodnuté so stranou, ktorá tieto informácie poskytla, v prípade žiadosti tretej strany alebo iných orgánov o sprístupnenie dotknutých informácií použije všetky dostupné prostriedky podľa uplatniteľných zákonov a iných právnych predpisov na to, aby zachovala dôvernosť dotknutých informácií.

         7.   Orgán Európskeho spoločenstva pre hospodársku súťaž:

               a)

               bude informovať príslušné orgány členského štátu alebo členských štátov, ktorých dôležité záujmy sú dotknuté, o oznámeniach, ktoré mu poslal kórejský orgán pre hospodársku súťaž;

               b)

               bude informovať príslušné orgány takéhoto členského štátu alebo členských štátov o každej spolupráci a koordinácii činností zameraných na presadzovanie práva a

               c)

               zabezpečí, že iné ako verejne dostupné informácie, ktoré boli poskytnuté príslušným orgánom členského štátu alebo členských štátov podľa uvedených písmen a) a b), sa nepoužijú na žiadny iný účel, ako je účel stanovený v článku 1 ods. 1 dohody, a zabezpečí aj to, že takéto informácie sa nesprístupnia.

         Článok 8
   Konzultácie
   1.   Na požiadanie orgánu jednej zo strán strany navzájom konzultujú o všetkých otázkach, ktoré môžu vzniknúť pri vykonávaní tejto dohody.
   2.   Orgány oboch strán pre hospodársku súťaž sa zídu aspoň raz ročne a môžu si navzájom:

               a)

               vymieňať informácie o ich aktuálnom úsilí týkajúcom sa vykonávania právnych predpisov a o prioritách vo vzťahu k právnym predpisom každej strany o hospodárskej súťaži;

               b)

               vymieňať informácie o hospodárskych odvetviach spoločného záujmu;

               c)

               prediskutovať politické otázky spoločného záujmu a

               d)

               prediskutovať ostatné veci obojstranného záujmu týkajúce sa uplatňovania právnych predpisov jednotlivých strán o hospodárskej súťaži.

         Článok 9
   Komunikácia podľa dohody
   Komunikácia podľa tejto dohody sa môže uskutočňovať priamou komunikáciou medzi orgánmi strán pre hospodársku súťaž. Oznámenia podľa článku 2 ods. 3 a žiadosti podľa článku 6 ods. 1 sa však musia bezodkladne písomne potvrdiť diplomatickou cestou a musia obsahovať informácie pôvodne vymenené medzi orgánmi pre hospodársku súťaž.
   Článok 10
   Platné právo
   1.   Táto dohoda sa vykonáva v rámci príslušných zákonov a iných právnych predpisov strán.
   2.   Žiadna časť tejto dohody sa nesmie vykladať tak, že sa dotýka politiky alebo právnej právomoci ktorejkoľvek strany vo vzťahu k akýmkoľvek otázkam súvisiacim s právomocou.
   3.   Žiadna časť tejto dohody sa nesmie vykladať tak, že ovplyvňuje práva alebo povinnosti ktorejkoľvek strany podľa medzinárodných dohôd alebo podľa zákonov Európskeho spoločenstva alebo Kórejskej republiky.
   Článok 11
   Nadobudnutie platnosti, skončenie platnosti a preskúmanie
   1.   Táto dohoda nadobudne platnosť dňom, keď si strany vymenia písomné oznámenia, že boli splnené ich príslušné právne požiadavky na nadobudnutie platnosti tejto dohody.
   2.   Táto dohoda ostáva v platnosti šesťdesiat (60) dní odo dňa, keď ktorákoľvek strana písomne oznámi druhej strane diplomatickou cestou svoj úmysel dohodu vypovedať.
   3.   Strany zvážia posúdenie vykonávania tejto dohody najneskôr päť (5) rokov odo dňa nadobudnutia jej platnosti s cieľom zhodnotiť svoje činnosti spolupráce, stanoviť ďalšie oblasti, v ktorých by mohli úspešne spolupracovať, a určiť prípadné iné možnosti na zlepšenie dohody. Strany sa dohodli, že toto preskúmanie bude zahŕňať okrem iného analýzu skutočných alebo potenciálnych prípadov s cieľom určiť, či by sa záujmy strán nemohli lepšie naplniť prostredníctvom užšej spolupráce.
   4.   Táto dohoda sa môže meniť a dopĺňať len na základe vzájomnej písomnej dohody zmluvných strán. Takéto zmeny a doplnenia nadobudnú platnosť rovnakým postupom, ako je ustanovené v odseku 1 tohto článku.

      NA DÔKAZ TOHO podpísaní náležite splnomocnení príslušnými zmluvnými stranami podpísali túto dohodu.
      V Soule dvadsiateho tretieho mája dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a kórejskom jazyku. V prípade odlišností má anglické a kórejské znenie prednosť pred zneniami v ostatných jazykoch.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Rozhodnutie Komisie (EÚ) 2016/2063 z 24. novembra 2016, ktorým sa potvrdzuje účasť Írska na nariadení Európskeho parlamentu a Rady (EÚ) 2015/2219 o Agentúre Európskej únie pre odbornú prípravu v oblasti presadzovania práva (CEPOL)

text:
               25.11.2016

               SK

               Úradný vestník Európskej únie

               L 319/46

         ROZHODNUTIE KOMISIE (EÚ) 2016/2063
   z 24. novembra 2016,
   ktorým sa potvrdzuje účasť Írska na nariadení Európskeho parlamentu a Rady (EÚ) 2015/2219 o Agentúre Európskej únie pre odbornú prípravu v oblasti presadzovania práva (CEPOL)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Protokol č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, a najmä na jeho článok 4,
   keďže:

               (1)

               Listom predsedovi Rady z 26. júla 2016 oznámilo Írsko svoje želanie zúčastniť sa na nariadení Európskeho parlamentu a Rady (EÚ) 2015/2219 (1).

               (2)

               S účasťou Írska na uvedenom nariadení nie sú spojené žiadne osobitné podmienky a v tejto súvislosti nie sú potrebné žiadne prechodné opatrenia. Komisia poznamenáva, že Írsko zriadilo národnú jednotku CEPOL-u podľa článku 6 nariadenia (EÚ) 2015/2219.

               (3)

               Účasť Írska na nariadení (EÚ) 2015/2219 by sa preto mala potvrdiť.

               (4)

               Aby sa Írsko mohlo čo najskôr začať zúčastňovať na činnosti CEPOL-u, toto rozhodnutie by malo nadobudnúť účinnosť dňom nasledujúcim po jeho uverejnení,

         PRIJALA TOTO ROZHODNUTIE:
   Článok 1
   Účasť Írska na nariadení (EÚ) 2015/2219 sa potvrdzuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. novembra 2016

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (EÚ) 2015/2219 z 25. novembra 2015 o Agentúre Európskej únie pre odbornú prípravu v oblasti presadzovania práva (CEPOL) a ktorým sa nahrádza a zrušuje rozhodnutie Rady 2005/681/SVV (Ú. v. EÚ L 319, 4.12.2015, s. 1).


title: Rozhodnutie Komisie z 22. januára 1974, ktoré udeľuje právomoci na vykonávanie kontrolných opatrení v členských štátoch, pokiaľ ide o príjmy a výdavky spoločenstva

text:
Dôležité právne oznámenie

|

31974D0055

Úradný vestník L 034 , 07/02/1974 S. 0028 - 0029 Fínske špeciálne vydanie: Kapitola 1 Zväzok 1 S. 0108  Švédske špeciálne vydanie: Kapitola 1 Zväzok 1 S. 0108

		Rozhodnutie Komisiez 22. januára 1974,ktoré udeľuje právomoci na vykonávanie kontrolných opatrení v členských štátoch, pokiaľ ide o príjmy a výdavky spoločenstva(74/55/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení spoločnej Rady a spoločnej Komisie Európskych spoločenstiev,so zreteľom na dočasné pravidlá postupu Komisie zo 6. júla 1967, naposledy zmenené a doplnené rozhodnutím zo 6. januára 1973,keďže nariadenie Rady (EHS) č. 729/70 [1] z 21. apríla 1970 o financovaní Spoločnej poľnohospodárskej politiky ustanovuje v pododsekoch 3 a 4 článku 9 ods. 2, že Komisia môže požiadať členské štáty, aby vykonali previerky alebo šetrenia, pri ktorých môžu za určitých okolností vyzvať správne orgány iných členských štátov, aby sa zapojili;keďže nariadenie Rady (EHS, Euratom, ESUO) č. 2/71 [2] z 2. januára 1971 implementujúce rozhodnutie z 21. apríla 1970 o nahradení finančných príspevkov z členských štátov vlastnými zdrojmi spoločenstiev ustanovuje v prvom pododseku článku 14 ods. 2, že Komisia môže požiadať členské štáty, aby vykonali dodatočné kontrolné opatrenia, alebo požiadať, aby boli prepojené s kontrolnými opatreniami, ktoré vykonávajú;keďže nariadenie Rady (EHS) č. 283/72 [3] zo 7. februára 1972 týkajúce sa nezrovnalostí a získania súm nesprávne zaplatených v súvislosti s financovaním Spoločnej poľnohospodárskej politiky a organizáciou informačného systému v tejto oblasti ustanovuje v prvom pododseku článku 6 ods. 1, že ak sa Komisia domnieva, že došlo k nezrovnalostiam alebo nedbalosti, môže požiadať dotknutý členský štát, aby viedol správne šetrenie;keďže nariadenie Rady (EHS) č. 858/72 [4] z 24. apríla 1972 o určitých správnych a finančných postupoch pre fungovanie Európskeho sociálneho fondu ustanovuje v článku 5 ods. 3, že Komisia môže požiadať členské štáty, aby vykonali previerky alebo šetrenia, pri ktorých môžu za určitých okolností vyzvať správne orgány iných členských štátov, aby sa zapojili;keďže ak sa tieto právomoci majú účinne využívať, Komisia musí byť schopná urobiť potrebné opatrenia vo veľmi krátkom čase; keďže na tento účel by mali byť udelené právomoci členovi Komisie so zodpovednosťou za finančnú kontrolu, konajúcemu v mene a v súlade s poverením Komisie a so súhlasom predsedu a člena Komisie so zodpovednosťou za dotknuté príjmy a výdavky spoločenstva a vypracovanie príslušných colných ustanovení;keďže takéto právomoci podliehajú dohľadu Komisie a sú vykonávané v súlade s usmerneniami ustanovenými Komisiou;keďže Komisia má byť informovaná vždy, keď sa udelené právomoci uplatňujú;keďže toto udelenie právomocí nemá vopred zabrániť, aby celá Komisia prerokovala akúkoľvek záležitosť, kedykoľvek to uzná za potrebné,ROZHODLA TAKTO:Článok 11. Člen Komisie so zodpovednosťou za finančnú kontrolu, konajúci so súhlasom predsedu, člena so zodpovednosťou za audit príjmov a výdavkov, ktorých sa to týka, a člena so zodpovednosťou za vypracovanie príslušných colných ustanovení, je splnomocnený, v súlade s usmerneniami ustanovenými Komisiou, prijať vykonávacie opatrenia podľa článku 9 ods. 2, pododsekov 3 and 4 nariadenia (EHS) č. 729/70, podľa článku 14 ods. 2, pododseku 1 nariadenia (EHS, Euratom, ESUO) č. 2/71, podľa článku 6 ods. 1, pododseku 1 nariadenia (EHS) č. 283/72 a podľa článku 5 ods. 3 nariadenia (EHS) č. 858/72.V prípadoch, keď je záležitosť naliehavá a v neprítomnosti členov takto splnomocnených, s výnimkou člena so zodpovednosťou za finančnú kontrolu, môžu generálni riaditelia alebo vedúci oddelení so zodpovednosťou za dotknuté príjmy a výdavky a za vypracovanie príslušných colných ustanovení udeliť súhlas.V neprítomnosti predsedu môže dať súhlas predsedov "chef de Cabinet".2. Člen Komisie splnomocnený podľa odseku 1 koná v mene a na základe poverenia Komisie. Informuje Komisiu o prijatom rozhodnutí.3. Každé opatrenie prijaté podľa odseku 1 tohto článku sa oznámi Komisii.Článok 2Toto rozhodnutie nadobúda účinnosť 23. januára 1974.V Bruseli 22. januára 1974Za KomisiuW. Haferkamppodpredseda[1] Ú. v. ES L 94, 28.4.1970, s. 13.[2] Ú. v. ES L 3, 5.1.1971, s. 1.[3] Ú. v. ES L 36, 10.2.1972, s. 1.[4] Ú. v. ES L 101, 28.4.1972, s. 3.--------------------------------------------------